CELEX: 32005D0683
Language: da
Date: 2005-09-30 00:00:00
Title: 2005/683/EF: Kommissionens beslutning af 30. september 2005 om ændring af beslutning 2005/240/EF om godkendelse af metoder til klassificering af svinekroppe i Polen (meddelt under nummer K(2005) 3646)

4.10.2005   
            
            
               DA
            
            
               Den Europæiske Unions Tidende
            
            
               L 258/5
            
         
      KOMMISSIONENS BESLUTNING
   
   af 30. september 2005
   om ændring af beslutning 2005/240/EF om godkendelse af metoder til klassificering af svinekroppe i Polen
   (meddelt under nummer K(2005) 3646)
   (Kun den polske tekst er autentisk)
   (2005/683/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), særlig artikel 5, stk. 2, og
   ud fra følgende betragtninger:
   
               (1)
            
            
               Ved Kommissionens beslutning 2005/240/EF (2) blev brugen af tre metoder til klassificering af svinekroppe i Polen godkendt.
            
         
               (2)
            
            
               Den polske regering har anmodet Kommissionen om at godkende et nyt apparat til klassificering af svinekroppe, og den har fremsendt de oplysninger, der er fastsat i artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe (3).
            
         
               (3)
            
            
               En evaluering af denne anmodning har vist, at betingelserne for, at det nye apparat kan godkendes, er opfyldt.
            
         
               (4)
            
            
               Beslutning 2005/240/EF bør derfor ændres tilsvarende.
            
         
               (5)
            
            
               Foranstaltningerne i denne beslutning er i overensstemmelse med udtalelse fra Forvaltningskomitéen for Svinekød —
            
         VEDTAGET FØLGENDE BESLUTNING:
   Artikel 1
   I beslutning 2005/240/EF foretages følgende ændringer:
   
               1)
            
            
               I artikel 1, stk. 1, tilføjes som litra d):
               
                           »d)
                        
                        
                           apparatet benævnt »IM-03« med tilhørende beregningsmetoder, der er beskrevet i del 4 i bilaget.«
                        
                     
         
               2)
            
            
               Bilaget ændres som angivet i bilaget til nærværende beslutning.
            
         Artikel 2
   Denne beslutning er rettet til Republikken Polen.
   
      Udfærdiget i Bruxelles, den 30. september 2005.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 301 af 20.11.1984, s. 1. Senest ændret ved forordning (EF) nr. 3513/93 (EFT L 320 af 22.12.1993, s. 5).
   
      (2)  EUT L 74 af 19.3.2005, s. 62. Ændret ved beslutning 2005/609/EF (EUT L 207 af 10.8.2005, s. 20).
   
      (3)  EFT L 285 af 25.10.1985, s. 39. Ændret ved forordning (EF) nr. 3127/94 (EFT L 330 af 21.12.1994, s. 43).
   
      BILAG
      I bilaget til beslutning 2005/240/EF tilføjes som del 4:
      
         »Del 4
         IM-03
         
                     1.
                  
                  
                     Svinekroppe klassificeres ved hjælp af apparatet »IM-03«.
                  
               
                     2.
                  
                  
                     Apparatet er udstyret med en optisk sonde (Single Line Scanner SLS01) med en diameter på 7 mm. Sonden indeholder en linje af kontaktbilledsensorer (CIS) og dioder, der afgiver grønt lys. Måleområdet er på mellem 0 og 132 mm.
                  
               
                     3.
                  
                  
                     Svinekroppens indhold af magert kød beregnes efter følgende formel:
                     
                         = 45,07537 – 0,52724X1 + 0,31380X2
                     
                     hvor:
                     
                                 
                                    
                              
                              
                                 =
                              
                              
                                 beregnet indhold af magert kød i svinekroppen i procent
                              
                           
                                 X1
                                 
                              
                              
                                 =
                              
                              
                                 spæklagets tykkelse (inklusive svær) i mm, målt 6 cm fra svinekroppens midterlinje mellem tredje- og fjerdebagerste ribben
                              
                           
                                 X2
                                 
                              
                              
                                 =
                              
                              
                                 musklens tykkelse i mm, målt på samme tid og samme sted som X1.
                              
                           Formlen gælder for kroppe på mellem 60 og 120 kg.«